CELEX: 62010TN0073
Language: el
Date: 2010-02-17 00:00:00
Title: Υπόθεση T-73/10 P: Αναίρεση που άσκησε στις 17 Φεβρουαρίου 2010 ο Apostolov κατά της διατάξεως που εξέδωσε το Δικαστήριο Δημόσιας Διοίκησης στις 15 Δεκεμβρίου 2009 στην υπόθεση F-8/09, Apostolov κατά Επιτροπής

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/63
            
         Αναίρεση που άσκησε στις 17 Φεβρουαρίου 2010 ο Apostolov κατά της διατάξεως που εξέδωσε το Δικαστήριο Δημόσιας Διοίκησης στις 15 Δεκεμβρίου 2009 στην υπόθεση F-8/09, Apostolov κατά Επιτροπής
   (Υπόθεση T-73/10 P)
   2010/C 100/93
   Γλώσσα διαδικασίας: η αγγλική
   
      Διάδικοι
   
   
      Αναιρεσείων: Svetoslav Apostolov (Saarwellingen, Γερμανία) (εκπρόσωπος: D. Schneider-Addae-Mensah, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Ο αναιρεσείων ζητεί από το Πρωτοδικείο:
   
               —
            
            
               να ακυρώσει τη διάταξη του Δικαστηρίου Δημόσιας Διοίκησης της Ευρωπαϊκής Ένωσης (πρώτο τμήμα), της 15ης Δεκεμβρίου 2009, στην υπόθεση F-8/09,
            
         
               —
            
            
               να ακυρώσει την απόφαση της Ευρωπαϊκής Επιτροπής που περιέχεται σε έγγραφο με ημερομηνία 23 Οκτωβρίου 2008,
            
         
               —
            
            
               να υποχρεώσει την Ευρωπαϊκή Επιτροπή και τις ειδικευμένες υπηρεσίες της, κυρίως την Ευρωπαϊκή Υπηρεσία Επιλογής Προσωπικού (EPSO), να θεωρήσει ως σωστές τις απαντήσεις που ο νυν αναιρεσείων έδωσε στα ερωτήματα 9, 30 και 32 της δοκιμασίας επάρκειας που έλαβε χώρα στις 14 Δεκεμβρίου2007,
            
         
               —
            
            
               επικουρικώς, να παράσχει στον νυν αναιρεσείοντα τη δυνατότητα να μετάσχει εκ νέου στη δοκιμασία επάρκειας,
            
         
               —
            
            
               επικουρικώς σε σχέση με το δεύτερο, τρίτο και τέταρτο ανωτέρω αίτημα, να παραπέμψει την υπόθεση στο Δικαστήριο Δημόσιας Διοίκησης της Ευρωπαϊκής Ένωσης, και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα της παρούσας διαδικασίας και της διαδικασίας ενώπιον του Δικαστηρίου Δημόσιας Διοίκησης της Ευρωπαϊκής Ένωσης.
            
         
      Λόγοι αναιρέσεως και κύρια επιχειρήματα
   
   Με την παρούσα αίτηση αναιρέσεως, ο αναιρεσείων ζητεί την εξαφάνιση της διατάξεως που εξέδωσε το Δικαστήριο Δημόσιας Διοίκησης της Ευρωπαϊκής Ένωσης, στις 15 Δεκεμβρίου 2009, στην υπόθεση F-8/09, Apostolov κατά Επιτροπής, με την οποία το Δικαστήριο Δημόσιας Διοίκησης απέρριψε ως απαράδεκτη την προσφυγή του νυν αναιρεσείοντος με αίτημα την ακύρωση της αποφάσεως της Επιτροπής της 21ης Οκτωβρίου 2008, με την οποία η Ευρωπαϊκή Υπηρεσία Επιλογής Προσωπικού (EPSO) είχε απορρίψει ένσταση του νυν αναιρεσείοντος κατά της αποφάσεως της 25ης Απριλίου 2008, με την οποία αυτός πληροφορήθηκε ότι η βαθμολογία που έλαβε στις δοκιμασίες επιλογής στο πλαίσιο της πρόσκλησης εκδήλωσης ενδιαφέροντος EPSO/CAST27/4/07 δεν ήταν επαρκής για την εγγραφή του στον πίνακα επιτυχόντων.
   Προς στήριξη της αιτήσεώς του αναιρέσεως, ο αναιρεσείων υποστηρίζει, πρώτον, ότι, υπήρχε σύγχυση ως προς την προθεσμία ασκήσεως της προσφυγής του και ότι, κατά συνέπεια, πρόκειται για συγγνωστή πλάνη η οποία καθιστά την υπ’ αυτού ασκηθείσα, στις 9 Ιουλίου 2009, ενώπιον του Δικαστηρίου Δημόσιας Διοίκησης προσφυγή παραδεκτή.
   Ο αναιρεσείων υποστηρίζει επίσης ότι η EPSO εκτίμησε προδήλως εσφαλμένα ορισμένες απαντήσεις που αυτός έδωσε στο πλαίσιο των δοκιμασιών επιλογής που αφορούσαν την πρόσκληση εκδήλωσης ενδιαφέροντος EPSO/CAST27/4/07. Επιπροσθέτως, ο αναιρεσείων υποστηρίζει ότι η EPSO επέλεξε εντελώς ακατάλληλη διαδικασία για τον έλεγχο των γνώσεων των υποψηφίων προς τον σκοπό διασφαλίσεως ορθής διαδικασίας επιλογής.